ເກົາຫລີເໜືອ ຍິງທົດລອງ ລູກສອນໄຟ ຂີປະນາວຸດ ຈາກເຮືອດຳນຳ້
ອົງການ​ຂ່າວສູນ​ກາງ​ ຂອງທາງ​ການ​ເກົາຫລີ​ເໜືອ ລາຍງານວ່າ ຜູ້ນຳ​ເກົາຫລີ​ເໜືອ ທ່ານ Kim Jong Un ​ເອງ ໄດ້​ອອກ​ຄຳ​ສັ່ງ ​ໃຫ້ເລີ້ມການທົດລອງຍິງ ລູກສອນໄຟ ຊີປະນາວຸດ ຈາກເຮືອດຳນຳ້.
ເກົາຫລີເໜືອ ກ່າວໃນວັນເສົາມື້ນີ້ວ່າ ຕົນໄດ້ທົດລອງຍິງລູກ ສອນໄຟຂີປະນາວຸດ ຈາກເຮືອດຳນຳ້ຢ່າງສຳເລັດຜົນ ອັນເປັນ ການຊີ້ບອກໃຫ້ເຫັນເຖິງຄວາມກ້າວໜ້າດ້ານເທັກໂນໂລຈີ ທາງທະຫານ ຂອງປະເທດ ເຈົ້າໜ້າທີ່ ອົງການຂ່າວສູນກາງຂອງທາງການເກົາຫລີເໜືອ ຫລື KCNA ກ່າວວ່າ ຜູ້ນຳເກົາຫລີເໜືອ ທ່ານ Kim Jong Un ໄດ້ໄປຮ່ວມນຳ ແລະໄດ້ອອກຄຳສັ່ງດ້ວຍຕົນເອງ ໃຫ້ເລີ້ມ ການທົດລອງຍິງ ທ່ານ Kim ກ່າວວ່າ ການຍິງລູກສອນໄຟ ດັ່ງກ່າວໄດ້ “ເປັນຄວາມສຳເລັດທີ່ເປີດຫູເປີດຕາ” ແລະ “ໄດ້ ກ່າວຄຳຍ້ອງຍໍເປັນຢ່າງສູງ” ຕໍ່ບັນດານັກວິທະຍາສາດ ແລະພວກນາຍຊ່າງ “ທີ່ໄດ້ສ້າງເທັກໂນໂລຈີ ຂອງການຍິງລູກສອນໄຟຂີປະນາວຸດ ຈາກເຮືອດຳນໍ້າ ໃຫ້ປະສົບຄວາມສຳເລັດ ຢ່າງດີເລີດ ” ລາຍງານຂອງອົງການຂ່າວ KCNA ບໍ່ໄດ້ເປີດເຜີຍເຖິງ ເວລາ ວັນທີ ແລະສະຖານທີ່ ອັນແທ້ຈິງຂອງການທົດລອງ ຫລືໄລຍະທີ່ຍິງໄດ້ຂອງ ລູກສອນໄຟ ບັນດານັກວິເຄາະ ມີຄວາມເຫັນຂັດແຍ້ງກັນ ກ່ຽວກັບວ່າ ເກົາຫລີເໜືອ ໄດ້ພັດທະນາ ໂຄງ ການລູກສອນໄຟຂີປະນາວຸດຈາກເຮືອດຳນ້ຳ ໄປ ກ້າວໜ້າໜ້ອຍຫລາຍສ່ຳໃດແລ້ວ ໂດຍ ອ້າງເຫດຜົນເຖິງຄວາມເກົ່າແກ່ລ້າສະໄໝຂອງເຮືອດຳນໍ້າ ທີ່ເກົາຫລີເໜືອມີຢູ່ ເກົາຫລີເໜືອ ຍັງຢູ່ພາຍໃຕ້ການລົງໂທດຂອງສະຫະປະຊາຊາດ ທີ່ ຫ້າມບໍ່ໃຫ້ພັດທະນາ ຫລືໃຊ້ ເທັກໂນໂລຈີລູກສອນໄຟຂີປະນາວຸດ